ז'וזף מייסטר

ז'וזף מייסטר (בצרפתית: Joseph Meister; 21 בפברואר 1876 – 24 ביוני 1940) היה האדם הראשון שחוסן נגד כלבת, טיפול שנעשה על ידי לואי פסטר, ובכך היה לאדם הראשון שטופל בהצלחה בזיהום הקטלני.

 ביוגרפיה 
 אירוע החיסון 
בשנת 1885, מייסטר בן התשע ננשך קשות על ידי כלב שככל הנראה היה נגוע בכלבת. לאחר שהתייעץ עם אלפרד וולפיאן , ועם ז'אק ז'וזף גראנשה , וקיבל את עזרתם, הסכים לואי פסטר לחסן את הילד בעזרת נוזל שדרה שנלקח מארנבות שמתו מכלבת, בהן השתמש בהצלחה למניעת המחלה אצל כלבים. הטיפול הצליח, והילד לא חלה בכלבת.René Dubos, Louis Pasteur: Freelance Of Science, Little, Brown and Company, 1950.

 המשך חייו 
כבוגר שימש מייסטר כאחראי נכסים במכון פסטר עד מותו בשנת 1940 בגיל 64. ב־24 ביוני 1940, עשרה ימים לאחר כיבוש פריז בידי הצבא הגרמני, במהלך מלחמת העולם השנייה, התאבד מייסטר באמצעות אקדח הגז שלו.Hubert Marneffe, Archives de l'Institut Pasteur, Fond Hubert Marneffe, cote MRF.ARC.13, note d'Hubert Marneffe : "Mort de Joseph Meister".

אף על פי שהיא חוזרת ונשנית לעיתים קרובות, הגרסה לפיה התאבדותו נבעה מאי רצונו לאפשר לוורמאכט להיכנס לקריפטה של הפסטריםAsimov, Isaac. The New Intelligent Man's Guide to Science. Basic Books, New York, 1965. אינה בת קיימא.H. D. Dufour et S. B. Carroll, "Great Myths Die Hard", Nature 502, p. 32–33, 2013. במקום זאת, מאמר בכתב עת עכשווי, וכן עדות נכדתו של מייסטר,Blog de Mijo Demouron, 21 janvier 2008. מצביעים על כך שמחשש לשלום משפחתו ביקש מהם מייסטר לעזוב, בעודו נשאר מאחור כדי להגן על מכון פסטר מפני החיילים הגרמנים. הוא האמין, בטעות, שזה גרם לכך שהם נלכדו על ידי הנאצים. באירוניה טרגית, משפחתו חזרה למכון כמה שעות לאחר שמייסטר שם קץ לחייו.

 תיאורים 
את מייסטר גילם דיקי מור  בסרט "סיפורו של לואי פסטר"  מ-1936. סיפור החיסון העלול להיות מסוכן של מייסטר כנגד כלבת (מה שהוכח כזמן קצר לאחר חיסונו של מייסטר כפתרון היחידי באותה תקופה מול לפתח את תסמיני המחלה הקשים והמייסרים עם מוות איטי ובלתי נמנע בדרך כלל בין 3-7 ימים מהופעת התסמינים הקליניים הראשונים) על ידי פסטר הופיע גם בפרק מסדרת הטלוויזיה "Dark Matters: Twisted But True"  ובסדרת הדרמה התיעודית של ה-BBC "Microbes and Men" משנת 1974.

 עדות 
ניתן להאזין לדיווח של מייסטר על פגישתו עם פסטר בכתובת https://m.ina.fr/audio/PHD85000080 (ארכיון לאומי בצרפת)

 לקריאה נוספת 
 ג'רלד ל' גייסון. המדע הפרטי של לואי פסטר (הוצאת אוניברסיטת פרינסטון, 1995) ()
 כלבת בהסכת מינהר הזמן.

הערות שוליים

קטגוריה:מתאבדים
קטגוריה:כלבת
קטגוריה:צרפתים שנולדו ב-1876
קטגוריה:צרפתים שנפטרו ב-1940